IL-GĦANJA TA' L-IMGĦAŻEL Ta' A. CREMONA — Qallu s-Suitan: ''Int mur sibhieli ; l-Ibirba 'i binti serquhieli, Mur, ja qalbieni, mur. Igħidlek fejnhi l-għasfur. — Tgħanni x-xwejħa fuq l-imgħażel f'rokna ta' l-għorfa qalb tiben u ħuxlief. It-tfal għadhom jisimgħuha b'għajnejn imbexxqa fuq qatta silia u tfief, — 'Telaq u qasam il-qalbieni baħar, imsaġar tal-Ġewwieni, U dur u dur u dur sab siġra ta' l-għasfur.— Tagħżel u tkebbeb ix-xwejħa, u r-riħ ivenven bejn ix-xquq tat-twejqa ; berqa safra tleħħ u ddawwal fuq sodda l-ħarsa ta' Madonna Mdejqa, — F'ħoġru niżel l-għasfur igħannilu, bint is-Sultan sabiex jurilu. Mexa minn bur għal bur fuq spalltu bil-għasfur,— Kienet nieżla x-xita u waqfet: jinstama' biss igerger bl-ilma l-miżieb ; it-tħaxwix tas-siġar fl-għalqa, l-għajta bħal bikja fil- bogħ'd, il- bogħ' d tal-klieb, — Qasam l-iġbla, qasam il-wita' f'nirien ta' xmux, f'dgħaben ta' xita. U fewġa ħelwa ddur ma' l-għanja ta' l-għasfur. — Ir-riħ siket. L-omm ma' l-għanja tax-xwejħa bennet lit-tarbija: għajjiena issa raqdet; qiegħda toħlom b'żewġha s-sajjied jitmewweġ fuq benniena. IL-GĦANJA TA' L-IMGĦAŻEL 87 — Wasal mal-lejl fl-art ta' l-Ibirba quddiem il-bieb tar-Rajjes f'Ġirba, 'Infetaħ bieb, ja sur,' beda jgħanni l-għasfur, — It-tfal berrqu xfar għajnejhom f'toqla ta' ngħas. Mit-tqajba iżjed qawwija il-musbieħ donnu wkoll tħajjar jitfa' fuq wiċċ ix-xwejħa ċ-ċkejkna dija. — U l-bieb infetaħ lill-qalbieni : f'dar ir-Rajjes sab ruħu kmieni, U dur u dur u dur fil-marqad ma' l-għasfur. — Il-musbieħ kien beda jogħnos; u t-tfal imgeddsa raqdu qalb l-ixkejjer b'xebba misruqa joħolmu tittajjar fuq l-għasfur lejn dawn il-Gżejjer. — Ix-xbejba rieqda f'ħoġor sidha minnu fired u ħataf mn'idha. Għatta wiċċha b'maktur u telqu fuq l-għasfur. — U l-musbieħ intefa f'daqqa, raqdet ukoll bl-imgħażel f'idha x-xwejħa, toħlom bl-imsierek ta' xogħ'lha. min-newl tistenna l-qligħ ta' libsa sbejħa.